Downloaded from YTS.MX
Official YIFY movies site: YTS.MX
Den første er den olympiske mester…
OL I MONTREAL 1976
…Bruce Jenner!
Det er slut.
Jeg har altid kæmpet med de her ting,
men havde de ikke været der, havde jeg nok ikke opnået, det jeg har.
Jeg var bare så gennemsnitlig.
Jeg var faktisk under gennemsnittet.
Jeg var ordblind,
og jeg havde identitetsproblemer.
Men i idræt i femte klasse sagde læreren: "Løb rundt om stolene".
Og så tog han tid på børnene.
Jeg opnåede den bedste tid på hele skolen.
Derfra forandrede mit liv sig for altid.
Havde jeg været gennemsnitlig,
en god elev uden identitetsproblemer,
så ville jeg ikke have haft brug for sport.
Men det havde jeg,
fordi jeg var anderledes.
Ingen vidste det, men inderst inde var jeg anderledes.
Så jeg skabte rollen som Bruce.
Og Bruce var et godt menneske, som fik udrettet en masse.
Jeg er meget stolt af de ting, han opnåede.
Jeg vil egentlig gerne hylde ham.
Men ved I hvad?
I al den tid eksisterede Caitlyn inde bag.
EN ORIGINAL DOKUMENTARSERIE FRA NETFLIX
MALIBU, CALIFORNIEN
Her, tøs!
Kom her.
Hvad laver du? Hvad? Jeg ved det godt.
Her er et sødt billede, som vi har brugt.
Vi er på Hawaii, og jeg løfter Kendall og Kylie op i luften, som I kan se.
Det syntes de var alletiders.
Det her er lidt interessant.
Jeg er i Guinness rekordbog
for at opnå en million følgere på Twitter på kortest tid.
Det tog mig fire timer og tre minutter. Ved I, hvem jeg slog?
Barack Obama gjorde det på 5,4 eller noget i den stil.
Jeg slog ham med en time.
Den her har jeg faktisk sat i ramme. "Glædelig fars dag."
Min telefon ringer. Den er inde ved siden af.
Det er mor.
Du er i gang med at blive filmet.
Det har jeg ikke behov for, skat.
Selvfølgelig ikke. Bare rolig.
Jeg ringer tilbage om lidt.
-Elsker dig. -Elsker dig. Farvel.
Farvel.
Det var mor.
Min moder er 92 år, og hun er stadig knivskarp.
Hun har faktisk givet mig stor støtte gennem årene.
Fremragende støtte.
Jeg mistede min far langt før min transition og alt det der.
Jeg er ked af, at min far aldrig fik det fulde billede af mig.
Jeg havde et godt forhold til min far.
Takket være sport var vi meget tætte.
Han elskede Bruce, sin dreng.
Uden at vide alt om mig.
Da jeg var ti, elleve,
gik jeg i smug ind i min mors skab,
og hvis forældrene ikke var hjemme, tog jeg hendes tøj på.
Jeg lagde læbestift på.
Jeg var dødbange for at blive opdaget, men det skete aldrig.
Det var virkelig tabu at gøre sådan.
Jeg tænkte tit: "Gør jeg det for at få et kick?
Er det for spændingens skyld? Kan jeg bare godt lide at tage risici?"
Så jeg har altid haft en åndelig forvirrethed.
Men da sport dukkede op i mit liv,
blev det til den lille arena, som jeg kunne forsvinde i.
Hvor jeg kunne excellere.
Hvad angår sport, gik han op i basketball. Efter basketball gik han op i atletik.
Og efter atletik var det vandski. Han var et konkurrencemenneske.
Jeg var ordblind, og jeg følte mig ikke særlig klog,
så universitetet virkede ufarbart.
Men der var en lille skole i Lamoni, Iowa, som hed Graceland College,
der tilbød mit et footballstipendie.
Og der mødte jeg Chrystie.
Jeg mødte Bruce på første skoledag.
Den her person, jeg aldrig havde mødt før, kom farende op til mig og sagde:
"Vil du med i biografen på fredag?"
Og jeg…
"Ok."
Og så løb han sin vej.
Han var virkelig sjov, og han vidste ikke, hvor flot han var.
Han var bare en tilforladelig person.
Jeg kan huske, at vi snakkede om gymnastik,
og han sagde: "Jeg elsker gymnastik."
Og så lavede han kraftspring og baglæns saltoer på græsplænen.
Han fløj afsted.
Det var vildt overraskende og imponerende,
og det gik op for mig, at han var i stand til hvad som helst.
Hvad som helst.
Den 2. januar 1969.
Jeg spillede linebacker og ville blokere et punt.
Jeg fløj gennem linjen.
Jeg gjorde mig klar til at springe,
da jeg blev ramt på knæet, mens mit ben var solidt plantet i jorden.
Bum. Det blev revet i stykker.
Jeg tænkte: "Nu er det slut med sport. Det kan mit knæ ikke holde til."
Jeg kan huske, at han gik rundt med gips om benet,
og han sad bare og surmulede.
Humørsyg. Det var forfærdeligt for ham at være skadet.
Jeg anede ikke mine levende råd. Jeg anede ikke, om mit knæ ville hele.
Jeg troede ikke, jeg kunne klare det, og min fremtid virkede usikker.
Men L.D. Weldon, atletiktræneren, tog fat i ham og sagde:
"Du vil kunne gøre dig bedre i tikamp."
Og resten er nu historie.
Jeg var virkelig imponeret over Bruce, for han lyttede til en,
og han var motiveret til at yde optimalt.
Jeg anede ikke, hvad kastede mig ud i,
men på mit andet år deltog jeg i min første tikamp.
JENNER KIGGER FREMAD
Det ene løb ændrede alting.
Ét løb.
Jeg gik op til startlinjen, og så pumpede binyrerne adrenalin ud.
Bum!
Med det samme gik min puls op fra 80 til 180.
Og jeg tænkte:
"Der er vist ingen tvivl om, at det her er noget for mig."
Det fascinerede mig. Historien bag det fascinerede mig.
I 1912 vandt Jim Thorpe den første tikamp nogensinde,
og den svenske konge sagde til Jim:
"Du er i sandhed den største atlet i verden."
Det er titlen, man får.
Og derfra blev det min besættelse.
GRACELANDS JENNER VINDER TIKAMP
Det år slog jeg skolens rekord i tikamp.
På mit sidste år i college, i 1972, blev jeg for første gang udtaget til OL.
Jeg var ubetydelig.
Jeg burde ikke være blevet udtaget, men det blev jeg.
MÜNCHEN, 1972
Det var ubestridt mit livs største sportslige oplevelse.
Tikamp består af ti discipliner.
Der er fem discipliner den første dag, og fem den næste dag.
Disciplinerne står i kontrast til hinanden.
Kuglestød kræver, at man er stor og stærk,
men er du stor, vil du ikke klare dig i højdespring.
Hvor er balancen?
Ikke kun fysisk,
men også mentalt.
Konkurrencen er så intens.
Ingen kan slå tikampen.
Jeg havde ikke en chance.
Jeg endte som nummer ti.
Men derefter skete der noget skelsættende.
Jeg ville blive hængende og se ceremonien.
Jeg havde aldrig set en olympisk medaljeoverrækkelse på nært hold.
Jeg stod ude til siden,
og jeg så den her fyr, Nikolai Avilov fra Sovjetunionen.
Jeg var vildt imponeret over dette menneske.
Han havde lige vundet i tikamp.
Jeg så ham modtage sin medalje.
Jeg sagde til mig selv:
"Der har vi det.
Det vil jeg have."
Da han kom hjem igen,
talte Bruce meget om Avilov.
Jeg kan huske, at han omtalte Avilov som en slags guddommelighed.
Avilov var en talentfuld atlet.
Og han fik en kæmpe indflydelse på mit liv.
Evnerne var i orden. Han var talentfuld. Han arbejdede naturligvis meget hårdt.
Men han havde en ekstraordinær mental styrke.
Han havde det hele.
Han var fra Sovjetunionen midt under den kolde krig.
Sovjetunionen havde træningslejre for børn og unge,
hvor de trænede, arbejdede og gik på sportsskoler,
og de var i stand til at fremelske disse fremragende atleter.
Det var Avilov.
Og jeg tænkte altid:
"De ville aldrig have udvalgt mig til et af de hold."
Jeg havde en indre krig.
"Er du virkelig trans? Er du bøsse?"
Jeg kendte intet til det, så jeg sagde ikke noget til nogen.
Jeg tænkte: "Hvad nu, hvis jeg bruger de næste fire år,
hvert et vågent øjeblik,
på at prøve at se, hvor god jeg kan blive til noget?"
Det ville give mig mulighed for at bevise min maskulinitet
og bevise overfor verden, at jeg har en værdi som menneske.
Hvis jeg vinder OL-guld,
så kan det måske bevise, at disse problemer ikke eksisterer.
Jeg forstod ikke, hvorfor det var så vigtigt.
Men jeg vidste, at han kæmpede med en iboende utilfredshed.
Vi blev gift, og jeg fortalte ham:
"Jeg kan støtte dig og sørge for, at du kommer frem til atletikstævnerne.
Nu gør vi det her."
Jeg blev overført til San Jose, og vi flyttede i foråret 1973.
Jeg fandt en lejlighed ved siden af San Jose City College.
Den bagerste af dem havde udsigt over atletikbanen, og jeg sagde:
"Det skal være den her."
Vil du med ud og løbe, Berth? Kom.
Vi ses om en time, Bruce.
Mit liv dengang i perioden mellem 1972 og 1976 var
meget simpelt.
Jeg stod op og trænede.
Chrystie og jeg boede i en lille toværelses.
Vi ville gerne have en lille hund. Jeg læste i avisen, at der var ti hvalpe.
Hun stod udenfor som den eneste.
Og Bertha blev min bedste ven.
Hun var med til samtlige træninger.
Jeg gravede et hul, så hun kunne mave sig under hegnet.
Kom så, Berth!
Jeg trænede i seks til otte timer dagligt på samtlige af årets dage.
Der skulle kilometer i benene.
Jeg havde ingen træner. Jeg måtte træne på egen hånd.
Det var bare os.
Du løb på 15,1. Ikke dårligt.
Sæt tempoet lidt op.
Det var i 70'erne.
Man kunne ikke tjene penge på sport. Amatøratletens efterår.
Så jeg tog et deltidsjob som assurandør,
og Chrystie var stewardesse.
Vi kunne få det til at hænge sammen.
Og i weekenderne var jeg afsted til atletikstævner rundt om i verden.
Om natten drømte jeg om OL. Jeg drømte om teknikkerne.
Jeg var besat af at få ydet det optimale.
Til venstre har vi Bruce Jenner.
Det er ikke en god disciplin for Bruce.
Jeg er ikke en god sprinter, så 100 meterløbet var altid en udfordring.
…men må presse på for at opnå den tid.
Jeg var frustreret,
fordi jeg var nødt til at blive bedre.
Han var en fantastisk atlet,
men han kæmpede med teknikken i hækkeløbet.
Kom så, Bruce!
Bruce havde brug for en træningsmakker.
Billedet her er fra City College, og her har vi Bruce.
Det var dengang, vi trænede sammen.
Vi var ret muskuløse dengang.
Bruce hænger på min arm.
Jeg havde læst en artikel, om Bruce Jenners sejr ved et åbent stævne,
og der var et billede af en flot fyr, der løb,
og jeg tænkte: "Jeg tager til San Jose."
Jeg tog hen på herberget, og hvem fandt jeg der? Bruce.
Han løftede vægte.
Han gik op til mig og sagde: "Hej, jeg vil træne tikamp."
Og så sagde jeg: "Fint. Kom med."
Vi begyndte at løbe sammen. Vi begyndte at løfte vægte sammen.
Den sværeste del er at få løftet håndvægtene op.
Sæt dem på knæene, læn dig tilbage og løft det ene ben og så det andet.
Han snakkede om Nikolai Avilov, når vi trænede.
Bruce sagde: "Det er ham, jeg skal slå, hvis jeg vil vinde.
Han ville slå hans verdensrekord.
Så vi trænede stød.
Det er ikke bare vægtløftning. Det er en atletiks bevægelse.
Vi kom op på over 135 kilo.
Da vi havde løftet vægte, gik vi ud og løb igen.
Han talte om, hvordan han ville sprinte fra Avilov til sidst i 1,500 meterløbet.
Han virkede til at blive hurtigere og stærkere for hver dag, der gik.
Han begyndte at få momentum, og han vandt stævner.
Der ser I Bruce Jenner i høj fart. Nu springer han, og det er et godt spring.
Man kunne høre stønnet.
Jeg følte mig mentalt svagere end de øvrige.
Det blev min styrke.
Jeg blev mere dedikeret.
Min tilgang til det blev mere intens.
Det var ikke noget, jeg var blevet fortalt eller opdraget til.
Det lå i mig. Jeg ville være bedre end alle andre.
Jeg ville træne hårdere end alle andre, for det havde jeg brug for i mit liv.
Året før de olympiske lege begyndte Bruce at få anerkendelse.
Bruce Jenner fra San Jose, Californien.
Han vil forsøge at slå sin rekord ved sommer-OL i Montreal.
De vidste, at var favorit til at true Avilov.
Presset var til at mærke.
Næste år bliver stort.
-Det må du nok sige. -Vinder vi?
Freddy og jeg skal nok være med i opløbet.
Jeg betragter Fred, mig selv og Avilov som top tre.
-Hvad med OL til næste år? -Det er om 11 måneder.
Mine chancer er mindst lige så gode som de andres, hvis de ikke er bedre.
Vi vil kæmpe for at være med i toppen.
Jeg kan kun vinde, hvis jeg fokuserer på det fuldt ud.
Jeg tænker kun på OL. Jeg vil ofre hvad som helst for det.
JENNER VIL HAVE EN MEDALJE - GULD
Jenner løber for at vinde titlen her i 1,500 meterløbet.
Jenner.
Jenner har pludselig fået sig en udfordring.
Det vil hjælpe Jenner, for det vil sikre ham de syv sekunder.
Jenner kæmper nu desperat. Han bryder sig ikke om at tabe til nogen.
Slet ikke Tito fra Argentina.
Så er det nu. De passerer…
Det er en uvirkelig oplevelse for mig.
Jeg kunne ikke være mere glad og begejstret.
Hvor meget betyder det for dig,
at dine børn får set deres far vinde en major?
Det er noget særligt bare at have dem her. Heldigvis vandt jeg.
Mange tak. Sikke en sand mester.
Her vil det aldrig blive…
Godt for ham.
Når jeg ser Tiger vinde,
så har jeg forståelse for det arbejde, der ligger bag.
Alle har ting i livet, der skal overkommes.
Alle har noget, de kæmper med her i livet.
Og han har været meget igennem de seneste 11 år.
Fysisk, følelsesmæssigt.
Skandaler. Alt muligt. Forlegenhed.
Men det overkom han. Jeg fortryder,
at mine børn, som nu er mine nærmeste, aldrig var med mig som aktiv.
Mine damer og herrer fra Plattsburgh-området,
det er et stort privilegie og en stor ære at være her i Plattsburgh.
Jeg vil gerne ønske jer tillykke
med udtagelsen til det amerikanske OL-hold i 1976.
Og jeg vil gerne ønske jer held og lykke på vegne af alle amerikanere.
PLATTSBURGH FEJRER HOLDET TIL OL 1976
VELKOMMEN TIL DEN AMERIKANSKE OL-DELEGATION
-Bruce, må jeg få din autograf? -Ja.
Jeg bliver her i et par dage, så I kan få så mange, I vil.
-Der var en. Sådan. -Tak.
Hvor er du sød.
Hvad siger du til den? Er det fint nok?
-En til. -Tak.
-Du skal herind. -Herind?
De satte os ind i nogle varevogne, og så kørte de os op til Montreal.
En af mine drivkræfter var, at jeg ville stoppe efter OL.
Jeg havde givet afkald på så meget.
Sejr, nederlag, uafgjort. Det skulle være slut uanset udfaldet.
Da jeg kom til Montreal, var jeg nervøs. Jeg var anspændt.
Vi var omkring 70 personer.
Min familie er her. Hans forældre var der selvfølgelig.
Fætre, kusiner, venner.
Atleterne får tildelt billetter,
så Bruce og Chrystie spurgte, om jeg ville have en billet.
Ja, for pokker. Jeg skal til Montreal!
Billeder af Bruce Jenner med autograf på.
Chrystie og jeg snakkede om,
at Bertha burde tage med. Hun var jo med til alle træningerne.
Hun fortjente at komme med til OL.
De olympiske lege er verdens største begivenhed.
Over 200 lande samles om noget positivt
og for at vise menneskehedens bedste sider frem.
Jeg fik oplevet, hvor spektakulært det var,
historien bag de olympiske lege, farverne, landene.
Det er det største, du nogensinde har været med til.
Velkommen til den 21. udgave af de olympiske lege fra Montreal,
som vises eksklusivt på ABC Sports.
Det hele begynder i dag på det fantastiske nye olympiske stadion.
I næste uge sender vi fra tikampen.
Tikamp er den mest krævende disciplin ved OL i atletik.
Ti discipliner på bare to dage, som slutter med et hård 1,500 meterløb.
Vinderen bliver normalt hyldet som verdens største atlet.
Det kommer til at stå mellem Bruce Jenner fra USA
og Nikolai Avilov fra Sovjetunionen.
Det hårdeste er, at tikamp er noget af det sidste ved OL.
Man tager derhen, hypen er stor,
og går der næsten to uger fra åbningsceremonien,
før man endelig kan deltage i tikampen.
Jeg ville ikke tale med nogen.
Lad mig være.
Bruce Jenner, tredje position.
Dick Shaap sidder sammen med to atleter fra hvert hold i CFCF's studie i Montreal.
Godmorgen, Dick.
Godmorgen. Jeg håber ikke, det er så tidlig hos jer som hos os.
Her har vi fire amerikanske OL-deltagere. Bruce, du skal deltage på torsdag.
Der går tre dage til, før jeg skal deltage.
Jeg er klar. Min sidste træning var i går.
Nu skal jeg hvile benene i tre dage
og forberede mig mentalt på konkurrencen.
Det var det. Tak, skal I have.
Jeg trænede ikke for at komme på TV.
Jeg trænede ikke for at tjene penge.
Jeg trænede hårdt otte timer om dagen
for at deltage på samme scene som udøverne før mig.
Jeg ville have titlen som verden største atlet.
TIKAMP DAG 1
…atletikkonkurrencen ved den 21. olympiade.
Da jeg trådte ind på stadionet, drejede jeg hovedet,
og jeg så Avilov på den anden side af løbebanen.
Avilovs verdensrekord er på 8,454 point.
Turneringen begynder kl. 10 og strækker sig over hele dagen.
Den første disciplin er 100 meterløbet.
Det er skræmmende at stå i,
når man har investeret så meget tid, energi og arbejde i det,
og man kun får én chance.
Kom så, Bruce!
Jeg tror, han kom under 11.
Jeg begyndte at sænke farten. Jeg havde lidt svært ved at sænke farten.
Måske gjorde det ok.
Endelig kom min tid op på tavlen, og jeg løb den på 10,94.
Det var mit liv hurtigste 100 meter.
Og jeg tænkte: "Wow!"
Tiden 10,94 giver Jenner 819 point. Jenner er altså…
Anden disciplin i tikamp er længdespring.
Her må man forvente, at Avilov og Kratschmer gør det godt. Stillingen er…
Avilov var en vældig god længdespringer,
så jeg måtte ikke tabe for meget terræn.
Nu får vi Bruce Jenner at se i længdespring.
Dette er ikke en af Bruce Jenners favoritdiscipliner.
Hans personlige rekord er 7,21 meter, men her springer han godt.
Rigtig godt sprunget af Jenner.
-Det virkede som et godt spring. -Det ser godt ud.
-7,05! -7,05! Hvad var hans mål?
-7,21, men… -Han klarede det.
Nej. Han har ikke helt nået sit mål.
Det irriterede mig,
fordi jeg vidste, at Avilov var klar.
Vi skal nu se den forsvarende mester, Nikolai Avilov.
Ubesværet. Selvsikker.
På brættet! Han fik trådt helt perfekt ned på brættet.
Han kastede sig selv fremefter for at redde værdifulde centimeter.
Og han burde… Det var et godt spring på 7,21, så han får 925 point.
Avilov bør stige i den samlede stilling efter det spring.
Kom så, Jenner!
Fint stød af Bruce Jenner!
Jeg stødte lidt over 15,3 meter, og det fik mig op på andenpladsen.
Nu kommer vi til Nikolai Avilovs favoritdisciplin.
Han er enestående i højdespring.
Avilov ser til, mens Bruce Jenner fra USA forsøger sig på 2,03 meter.
Det vil være en personlig rekord for Jenner.
I mine to første forsøg
rev jeg ned.
Jeg havde ét forsøg tilbage.
Jeg kan huske, at jeg stod klar,
og jeg kiggede på overliggeren og tænkte:
"Hvis jeg ikke klarer den,
så er det slut."
Ja!
Bruce Jenner! Endnu engang med fin afstand til overliggeren.
Det giver 882 point til Jenner.
Bruce er glad. Selvfølgelig er han det.
Lad os vende tilbage til manden, som betragter det som sin disciplin.
Overliggeren er 2,14 meter oppe.
Han klarede den! Jeg tror ikke engang, han rørte den!
Nikolai Avilov klarer 2,14 meter.
På tikampsskalaen giver det 975 point,
og det er ny personlig rekord for Avilov, som nu ligger på andenpladsen.
Han rykker op på andenpladsen, efterfulgt af Jenner og Zeilbauer.
Den femte disciplin i mændenes tikamp er 400 meterløbet,
og en enestående bedrift kan rykke lidt rundt på stillingen,
men det vil nok kræve en fantastisk tid, hvis der skal ske ændringer i top tre.
Jeg havde tænkt på det 400 meterløb i fire år.
På hvordan jeg præcist skulle løbe det.
Startskuddet lyder.
Vi har fået en fin start. Her kommer første sving.
Og jeg tænkte:
"Jeg vil løbe mit livs andetsving."
Jeg kiggede på målstregen, da jeg løb ind i svinget,
og jeg tænkte:
"Nu må du ikke give op."
Vi nærmer os målstregen, og Bruce Jenner er langt foran.
Bruce Jenners tid bliver tjekket.
Den lyder på 47,51 og det giver 923 point.
Stillingen efter fem discipliner viser,
at der kun er 35 point, der adskiller top tre.
I morgen skal vi til de afgørende fem discipliner.
Har du noget at sige til Avilov?
Nej, egentlig ikke. Vi kommer fint ud af det sammen.
Vi laver sjov med hinanden.
Jeg smilede til ham, da jeg sprang 2,03, og han sagde: "Det er flot."
Jeg sagde det samme til ham, da han sprang 2,13.
Vi kommer fint ud af det sammen uden rivalisering.
Jeg så et citat engang, der lød:
"Mine konkurrenter får mig til at præstere."
Sådan er det med mig og Avilov.
Det bliver nok vores bedste præstation hver især.
Jeg var 35 point fra førstepladsen, og mine favoritdiscipliner var de næste.
Men det var også problemet.
Der er en OL-guldmedalje på spil,
og det er meningen, at du skal have din søvn.
Det stod ned i stænger hele natten.
Du tænker på alle de mulige scenarier.
"Hvad hvis jeg taber?"
Og det skræmte mig ærligt talt fra vid og sans.
Mit hjerte hamrede.
Jeg kunne høre den her tik-tak-lyd.
Uret tikkede.
For hvert tik fra det ur,
kom sportens endelige nærmere.
Da jeg vågnede den næste morgen, var jorden plaskvåd.
TIKAMP DAG 2
Flammen lyser livligt op her på det olympiske stadion
på en kølig, mørk og ganske våd dag i Montreal.
Tikæmperne skal i gang med den sjette disciplin.
Stillingen viser, at der kun er 35 point, der adskiller top tre.
Hækkeløb er en skræmmende disciplin. Der er mange ting, der kan gå galt.
Hvis man falder over hækken, er det slut.
…uden blokkene, og det lyder som træer…
Åh! Dixon er stoppet. Han er helt…
Et par heat før mit, gled Fred Dixon, en af de andre amerikanere,
og det smadrede hans tid.
-Fred Dixons tid er på over 18 sekunder. -Det var slut for ham.
Han mistede så mange point, at det ikke kunne hentes.
Bruce var ude af den.
Nu skal vi til andet heat.
I dette heat deltager Avilov. Det er en af hans bedre discipliner.
Avilov er på andenpladsen bag Kratschmer efter fem discipliner.
Lad os følge Avilov på bane fire. Det ser godt ud for ham.
Han har taget føringen.
Nu kommer Samara. Fred løber et stærkt løb.
Østrigske Zeilbauer er på andenpladsen, og Samara tager tredjepladsen.
Avilov får en god tid i hækkeløbet på 14,20 sekunder.
Det er ny personlig rekord, og han får 939 point for den tid.
De tilføjes hans 4315 point, og han er stadig med i toppen.
Nu skal vi til det sidste heat i 110 meter hæk.
Det er Bruce Jenner fra USA.
Presset var stort.
Rammer du hækken med storetåen og vælter, så er det slut.
Jeg var ligeglad med tiden. Jeg skulle bare klare mig igennem.
Jenner får en god start. Bruce kommer over hækkene.
Han får ikke sparket til hækkene. Han har ikke væltet nogen endnu.
Skowronek fra Polen vinder.
Gémise fra Frankrig bliver treer, og Jenner tager en solid andenplads.
Vi kan se, at Jenners tid er 14,84.
Det giver 866 point. Han ryster på hovedet over sin tid.
Men Bruce er nok glad for, at det er ovestået.
I den samlede stilling efter seks discipliner
kan vi se, at Avilov, Kratschmer og Jenner er godt foran.
Dixon er færdig.
Nu vil vi koncentrere os om Nikolai Avilov og Bruce Jenner,
for det bliver mellem dem, at det skal afgøres.
De næste discipliner var alle dem, som jeg var bedst til.
Ærlig talt så tænkte jeg: "I kan godt tage hjem. Sejren er min."
Han kom da med et højt grynt. Det var næsten… Var den indenfor?
Det var den vist.
Avilovs verdensrekord er på 8454 point.
Jenner, som er 26 år, bliver kaldt for den perfekte tikæmper.
Han er førsteudfordreren.
Kom så, Jenner!
Jenner med tilløbet, og han er langt over overliggeren.
Jenner er foran i forhold til den plan, han havde lagt for sig selv.
Kom så, Jenner!
Når man når til spydkast, som er den niende disciplin,
så tigger ens krop om nåde.
Bruce Jenners personlige rekord i spydkast lyder på 69,47 meter.
Hvis han bare kan komme i nærheden af det,
kan han cementere føringen.
Det er et godt kast.
Bruce Jenner har kastet længere end 67 meter.
Hans samlede score lyder nu på 7904 point. Avilov er stadig på tredjepladsen.
TIKAMP SAMLET STILLING EFTER 9 DISCIPLINER
De har været igennem disciplinerne en efter en. Nu er der kun én tilbage.
Den sværeste disciplin.
Den sidste disciplin, 1500 meterløbet, er indbegrebet af tikamp.
Du har været i gang i to dage, ti timer om dagen.
Synes du, du er sej? Ok.
Femtenhundrede meterløbet er for de seje,
og det var min favoritdisciplin.
Jeg var nemlig ikke bange for smerte.
Det er et af de øjeblikke,
som har bragt fulde huse til det massive bygningsværk.
Al træningen, snakken og det psykologiske spil er overstået.
Nu er guldmedaljen på spil, og vi vil stå klar, når starten lyder.
For mit vedkommende handlede det om mere end guldmedaljen.
Jeg ville slå verdensrekorden.
Jeg ville have mere end 8,600 point, for det var aldrig sket før.
Og jeg ville gøre det foran Avilov.
Hvis det skete,
så ville jeg have opnået alt, jeg ønskede mig.
Jeg ville ikke tage den med ro.
Bruce Jenner ser rimelig afslappet ud.
Hvis han ender på tiden 4 minutter og 35,8 sekunder eller bedre,
så vil han slå ny verdensrekord.
Og så vil Avilov skulle slå ham med cirka 22 sekunder.
Under løbet tænkte jeg bare på tempo, hvad jeg skulle, og hvor jeg var i løbet.
Og så overhalede jeg Avilov på første omgang.
I det øjeblik gik det op for mig, at det kunne lade sig gøre.
Jeg kunne slå verdensrekorden. Den var indenfor rækkevidde.
Jeg skulle bare tage den.
Han skal passere startlinjen dér i 2,16 eller 2,17.
Hvis han ikke gør det… Hvad pokker laver han?
Giv alt i dig, Bruce. Løb!
-Kom så, Bruce! -Du må ikke stoppe, Jenner!
Sæt tempoet i vejret. Det er for langsomt.
Jeg vidste, at jeg ville kunne løbe på den tid, der var påkrævet.
Med 300 meter tilbage sagde jeg:
"Giv den alt, hvad du har tilbage i dig."
Han sætter spurten ind. Bruce Jenner sprinter igennem.
Han løber efter Lytvynenko! Han vil have verdensrekorden.
Hans personlige rekord er 4 minutter og 13,6 sekunder.
Lytvynenko prøver på at holde føringen. Bruce Jenner er stålsat.
Jenner løber til.
Men hvad siger tiden?
Fire minutter og 11,41 sekunder.
Bruce Jenner har sat verdensrekord i tikamp!
Tilskuerne står op og brøler deres hyldest
af bedriften fra den 26-årige mand fra San Jose, Californien.
Nikolai Avilov går udmattet henover banen.
NIKOLAI AVILOV - SOVJETUNIONEN BRONZE
Der kan man se smerten ved tikamp.
Bruce Jenner står stadig oprejst og vil ikke lade sig slå ud af udmattelse.
Du godeste!
Uanset hvor meget jeg gav mig under løbet,
ville jeg aldrig falde på målstregen.
Fordi jeg har været meget igennem,
og jeg måtte kæmpe for at være der.
Og ingen vidste,
hvad det øjeblik egentlig handlede om.
NY OLYMPISK REKORD OG VERDENSREKORD I TIKAMP - BRUCE JENNER
Da han vandt,
var det ret fantastisk. Og…
…han kom over til mig for at give mig et kram.
Jeg trådte over barrieren, og han gav mig et kram, og…
…han sagde: "Vi gjorde det."
Det var et vidunderligt øjeblik, han gav mig der.
Han sagde: "Vi gjorde det."
MEDALJEOVERRÆKKELSE TIKAMP
BRUCE JENNER 8618 NY OLYMPISK REKORD OG VERDENSREKORD
Da han stod oppe på podiet,
kunne jeg se hans ansigt,
og jeg kendte ham, og jeg vidste, at han forsøgte at holde tårerne tilbage.
Han kiggede hen på mig og så at jeg græd, og så grinede han.
Jeg står på samme platform som alle mine forgængere.
Men jeg var skrækslagen.
Hvordan bliver mit liv fra nu af?
Jeg bider ikke!
Under dit 1500 meterløb sagde jeg:
"Hvis du kan løbe 1500 meter i det tempo, så stopper jeg med at ryge."
-Jeg mener det. -Aftale. Bliv hængende.
Jeg besteg alle bjerge.
Jeg opnåede alt, som var muligt for mig at opnå.
Bruce Jenner, olympisk mester.
Verdens største atlet.
Men jeg var stadig den samme person med de samme problemer.
Da jeg vågnede den næste morgen, gik jeg ud på badeværelset.
Medaljen lå på bordet.
Jeg var ikke iført andet end medaljen.
Jeg kiggede mig i det store spejl og sagde:
"Hvad fanden har du lige gjort?"
Det er med glæde, at jeg byder OL-vinderen i tikamp, Bruce Jenner, velkommen.
Bruce!
Senere kommer Bruce Jenner.
-Bruce Jenner. -Bruce Jenner.
Du er nok træt af lykønskningerne, men det var altså en fantastisk bedrift.
Ja, det er godt syv uger siden, at OL sluttede,
og mit liv har virkelig forandret sig.
Efter OL blev der skabt trafikpropper,
fordi folk og taxaer stoppede op midt på gaden for at give mig hånden.
Rich Harkins kaldte Jenners bedrift ved OL i Montreal for
"en af de mest enestående bedrifter i dette årti."
I starten var det sjovt. Han var en helt.
Han var den ultimative helt. Verdens største atlet.
Pludselig er du i rampelyset.
Alle genkender dig på gaden. Det må være noget anderledes.
Jeg er Bruce Jenner. Jeg ved, at mange løb afgøres i startblokken.
Fik jeg opbygget så stor og offentlig en person,
"Bruce", at jeg nu hang på ham?
Jeg brugte meget tid på at forberede mig til den dag.
Det krævede mange år, hvor jeg spiste mange Wheaties,
for en morgenmad med Wheaties er både velsmagende og sund.
Lyt til Bruce Jenner. En sand mester spiser Wheaties.
Vi tilbragte meget tid sammen selv efter OL,
men han fik meget at se til. Reklamer, skuespilsjob…
En fyr med din fysiske formåen. Du er skabt til det.
Vent lidt. Hvad drejer det sig om?
Til sidst måtte han videre i livet. Og sådan er livet.
I artiklen stod der, at resten af dit liv vil være en succes. Lyder det rigtigt?
Resten af mit liv bliver nok mere interessant
ovenpå min bedrift i Montreal. Vi må se, om det bliver en succes.
Det var svært at få noget ro. Vi fik intet privatliv.
Dynamikken ændrede sig fuldstændig i forholdet mellem Chrystie og mig.
Der må være unge kvinder verden over, som siger:
"Wow, der er mesteren i tikamp, og…
Min kone og jeg er meget tætte,
og denne pludselige omvæltning i vores liv har været lidt svær for hende.
Den omvæltning var svær for mig.
Men nu ved vi, at der lå andre problematikker under overfladen.
OL var en enorm afledning fra, hvem jeg var.
Jeg frygtede, at jeg skulle til at bearbejde mig selv.
Folk elsker en god historie som denne.
Den klassiske amerikanske knægt, hvis kone arbejder.
Jeg følte ikke, jeg kunne leve op til det.
Selvom der var knas i ægteskabet, så ville vi stifte familie.
Så vi fik Burt.
Der har vi ham. Burt Jenner.
-Hvor mange dage er han? -Fem dage.
Sig noget til dem, Burt.
Sådan. Vil du have mikrofonen?
Han er en Jenner. Han går efter mikrofonen.
-Burt, kig herhen! -Se, der er mor.
-Burt! Hej! -Der er mor.
Helt fra de tidligste minder, husker at min far var anderledes.
Før OL var min far fuldstændig ukendt.
Der var ingen, der havde hørt om ham.
Men efter OL var hun verdens største atlet,
og det er både godt og skidt.
Jeg elskede at være far.
Mine børn var vidunderlige,
men det var endnu en afledning fra, hvem jeg var.
Han fortalte mig engang, at han var virkelig ulykkelig.
Jeg hørte det som, at han var ulykkelig sammen med mig.
Det var min store hemmelighed, som jeg ikke kunne snakke om.
Hun vidste ikke, at jeg kæmpede med alt dette rent mentalt.
Jeg ønskede ikke at folk fandt ud af, hvem jeg var.
Jeg kunne se, at han havde brug for et holdepunkt, så jeg sagde til ham:
"Jeg kommer hjem igen, når du begynder at se en terapeut."
Men det gjorde han ikke.
Sådan er det bare.
Da vi gik fra hinanden, troede jeg, at jeg ville få styr på mig selv.
Jeg isolerede mig fra resten af verden.
Jeg endte med at bo alene i en hytte i Malibu.
Jeg led af svær kønsdysfori.
Det blev starten på de værste seks år i mit liv.
Jeg kan huske, at jeg var hjemme hos min bedstemor,
og min far hentede mig i flyet.
Og det var…
…mindst ti år efter, de var blevet skilt.
De var aldrig sammen.
Det var dér, at min far fortalte min mor,
at han… At hun var begyndt på sin transition.
Jeg kan huske, at jeg så TV,
og i nyhederne var der et indslag
om foreningen for transkønnede i Orange County.
I USA er der i gennemsnit en om ugen,
som får en kønsskifteoperation.
Operationen er blevet mere udbredt end den brede befolkning ved om.
Jeg ringede til dem og sagde, at jeg ledte efter en terapeut.
Jeg kunne ikke fortælle dem, hvem jeg var.
Det var første gang, at jeg tog mig tid til
at prøve at få styr på mig selv sammen med en professionel.
I starten var det svært for mig at fatte.
Han tog hormonpiller og fik elektrolyse for at komme af med skægget.
Jeg glemmer aldrig, at jeg måtte forlade klasselokalet i sjette klasse,
fordi jeg var på grådens rand.
Og ingen vidste hvorfor.
Jeg rejste mig bare op og løb min vej.
Jeg gik ud og græd på gangen.
Det var ikke, fordi min far skulle igennem sin transition. Det var…
Jeg frygtede, at min far ville blive en anden
og tage væk, og så ville jeg aldrig se min far igen.
Det har hårdt dengang.
Jeg forsøgte mig med transition, men jeg var for bange.
For bange.
Fem, seks måneder senere mødte jeg Kris, og det var godt for mig.
Hun hev mig op af hullet, og fik mit liv som Bruce på sporet igen.
Jeg kunne ikke alt det andet, så jeg ville bare være en god Bruce.
Kris, tager du Bruce som ægtemand?
Vil du vie dit liv til at elske og ære ham?
Ja.
Så er det nu. En, to, tre, smil!
Smil, Bruce.
Nu kommer det.
Et romantisk kys til min smukke, gravide kone på vores ejendom.
Er du klar? Så er det nu.
Her kommer vores børn, som glæder sig til første skoledag.
Der er de.
Vi starter med Khloe.
Khloe, jeg ved, at du glæder dig til første skoledag.
Pigen i uniform, Kimberly.
Jeg elskede at være far. Jeg elskede at køre dem i skole.
Jeg elskede at give dem råd og opdrage på alle de børn.
Vi starter med dukketeatret.
Nu!
Hej, Kylie!
Men problemet forsvinder ikke.
Du skal vide, at far elsker dig uanset hvad.
Jeg synes, du er en vidunderlig pige. Må jeg få et kys?
Vi optager stadig.
Hvad er det, vi skal sige?
Vi skal sige: "Hej, allesammen. Det er julen 1997."
Du godeste, hun er hurtig.
Hvor er hun hurtig.
Ja!
Jeg eksperimenterede meget.
Jeg tænkte: "Måske kan jeg overleve ved at gå i dametøj i det skjulte
og holde fast i den gamle Bruce."
Løbet skal til at starte, og jeg rendte ind i Jenner-ungerne.
Er Brody her?
Jeg husker, da jeg var på The Marriott i Orlando, Florida.
Jeg skulle lave en times oplæg, og resten af tiden havde jeg for mig selv.
Jeg ville snige mig ud i bilen og køre lidt rundt.
Det ville føles som lidt frihed.
Jeg kørte rundt i en times tid og kom så tilbage.
Jeg gik gennem lobbyen og hen mod elevatoren,
og jeg passerede baren,
da der kom der en fyr op til mig, som sagde: "Jeg elsker transkvinder."
Han løb ned ad gangen og smækkede med døren.
Mit hjerte galopperede, og jeg var skrækslagen.
Jeg tænkte: "Jeg var tæt på at blive taget i det."
Men jeg lærte, at det ville kunne fungere.
Mange tak.
Men så kom showet.
Alt forandrede sig med et trylleslag.
Verden var anderledes nu.
Det var svært, da jeg havde så mange hemmeligheder,
og jeg forsøgte at leve livet i smug.
Bruce og Kris er nu separeret efter 22 års ægteskab.
Hold op, det er godt for Bruce.
Bruce, er det godt at være single og fri igen?
Da Kris og jeg gik hver for sig,
tænkte jeg: "Jeg holder ikke til det. Nu gør jeg det."
Bruce, dater du Ronda?
Jeg fik foretaget nogle operationer, men jeg holdt det for mig selv,
for jeg havde aldrig snakket med børnene om mine problemer.
Jeg gik ud af lægens kontor gennem bagudgangen
efter at have fået foretaget en lille trakeostomi.
Der var blevet taget et billede,
som TMZ ville offentliggøre.
Vi har breaket en stor nyhed.
Bruce Jenner har været hos en plastikkirurg i Beverly Hills
for at få fjernet adamsæblet.
Har du været under kniven? Vil du kommentere på det?
Skal folk lade være med at tale om dit nytildelte køn?
Skal dine døtre holde det for sig selv?
Kendall, går din fars kønsskifte dig på?
Mine børn så det hele,
og jeg havde ikke fået fortalt dem om det.
Det var den værste del af den periode i mit liv.
Fordi jeg er en bedre forælder end det, men jeg var der bare ikke.
Kom.
Gederne kommer.
Jeg glemmer aldrig, da min far fortalte om sin transition.
Vi var ude at gå med gederne, og jeg sagde:
"Hey, far. Jeg har vidst det i flere årtier."
Men der var et eller andet ved den ærlighed og…
…nærheden og…
Min far sænkede bare paraderne, og det var ikke hverdagskost.
Det var en samtale, som jeg værdsætter…
…mere end nogen anden samtale med min far.
Det var et fedt øjeblik i mit liv.
Den sidste forhindring, der var tilbage,
var min tro på Gud.
Jeg inviterede præsten herhen, og jeg fortalte ham min historie.
Jeg spurgte ham:
"Hvordan ser Gud på dette? Gør jeg det rigtige?"
Jeg fik aldrig rigtig et svar ud af ham.
Indtil da havde jeg brugt hele mit liv på at gemme mig.
Jeg var ikke i stand til at være mig selv.
Jeg havde lyst til at give alle en flad og sige:
"I kan rende mig. Sådan er jeg.
Accepter det."
"KALD MIG FOR CAITLYN"
Mine damer og herrer, her kommer den modige og smukke Caitlyn Jenner.
Jeg kan huske, da jeg fik mit kørekort. "Caitlyn Marie Jenner. Køn: Kvinde."
Og den gode nyhed er,
at det var et helt lige slag.
Jeg tænkte: "Vent lige. Kan jeg gøre alt det, jeg plejede?"
Jeg plejede at køre racerbiler og flyve i flyvemaskiner,
spille golf og alt det der. Burde jeg lægge det på hylden?
Efter noget tid tænkte jeg: "Det er for fjollet."
Så jeg spiller golf, og jeg er bedre end nogensinde før.
Drej!
Den drejede ikke.
Det var et bittersødt øjeblik. Jeg var spændt,
men på den anden side betød det, at Bruce blev slettet.
Af og til er der folk, der siger: "Det var egentlig Caitlyn, som vandt OL."
Og så svarer jeg: "Nej, Bruce vandt OL."
Det har jeg intet problem med at sige. Han får al æren. Han gjorde det.
Var det den fyldestgørende historie om mig?
Slet ikke. Jeg indeholder meget mere end det.
Men jeg hædrer ham for det, han var i stand til,
og jeg siger altid, at det var Bruce, fordi Bruce gjorde det.
Når jeg ser tilbage på det, tænker jeg nogle gange på,
om min far ville have vundet, hvis han ikke var trans.
Jeg spekulerer på, hvor stor en del af drivkraften kom af
ønsket om accept fra en gruppe mænd, som han aldrig…
Som hun aldrig følte sig…
…fuldt ud accepteret af. Hun var aldrig rigtig en del af det.
Jeg er lige fyldt 70.
Jeg har ikke så mange år tilbage.
Der er noget, jeg tit har tænkt på.
Når man en dag står foran Himlens port,
og man bare står der,
så spørger man Gud: "Hvorfor gjorde du det?
Hvorfor gav du mig de her mentale problemer?
Var der en grund til det?"
Man står deroppe og spørger: "Gjorde jeg det godt?"
Forhåbentlig svarer han "ja.
Du har skabt en skøn familie.
Du fik endelig levet et autentisk liv."
Jeg kan ikke gøre mere end det.
Nu er vi startet på et nyt kapitel. Lad os se, hvad Caitlyn kan udrette.
Så er historien slut.
Tekster af: Philip Olsen